शीर्षक: वर्ल्ड कप LIVE: न्यूझीलंडचा थरारक विजय; टीम इंडियाचं विश्वविजेतेपदाचं स्वप्न भंगलं\nवरील काल्पनिक लेखाचे शीर्षक दिल्यास, लेखाची कल्पना करा.\n
मार्टिन गप्तीलच्या अफलातून थ्रोच्या बळावर महेंद्रसिंग धोनीला रनआऊट करत न्यूझीलंडच्या विजयावर शिक्कामोर्तब केलं. 

सेमी फायनलच्या लढतीत न्यूझीलंडला नमवत अंतिम फेरी गाठण्यासाठी टीम इंडियाला 240 धावांची आवश्यकता आहे. 5 बाद 3 अशा स्थितीतून टीम इंडियाने संघर्ष करत आतापर्यंत 150चा टप्पा 6 विकेट गमावून ओलांडला आहे. रवींद्र जडेजाने 59 चेंडूत 77 धावांची खेळी करत टीम इंडियाचा विजय दृष्टिक्षेपात आणला. मात्र बोल्टच्या गोलंदाजीवर मोठा फटका खेळण्याच्या प्रयत्नात तो बाद झाला. 

त्यापूर्वी, पावसामुळे मंगळवारी खेळ थांबवण्यात आला होता. बुधवारी न्यूझीलंडने 46.2 ओव्हरमध्ये 211/5 वरून पुढे खेळायला सुरुवात केली आणि 28 धावांची भर घालत 8 बाद 239 असा स्कोर केला.

भारताने 240च्या लक्ष्याचा पाठलाग करताना पहिल्या तीन फलंदाजांना एक-एक धावांवर गमावलं. 

स्पर्धेत आतापर्यंत 647 धावा करणारा रोहित शर्मा मॉट हेन्रीच्या अचूक टप्प्यावरच्या गोलंदाजीवर बाद झाला. त्यानंतर ट्रेंट बोल्टच्या इनस्विंग बॉलवर विराट कोहली एलबीडब्ल्यू झाला. कोहलीने रिव्ह्यू घेतला मात्र थर्ड अंपायरने मैदानातील अंपायरच्या बाजूने निर्णय घेतला. 

नंतर सलामीवीर लोकेश राहुलही हेन्रीच्या बॉलवर बाद झाला. 21व्या चेंडूवर पहिली धाव घेणारा दिनेश कार्तिक जेम्स नीशामच्या अफलातून कॅचवर बाद झाला. त्याने 6 धावा केल्या. 

अखेर ऋषभ पंत आणि हार्दिक पंड्या जोडीने पाचव्या विकेटसाठी 47 धावांची भागीदारी केली. सँटनरच्या गोलंदाजीवर मोठा फटका मारण्याचा ऋषभचा प्रयत्न फसला. कॉलिन डी ग्रँडहोमनं चांगला झेल टिपला. त्याने 56 चेंडूत 32 धावा केल्या.

ऋषभ पंत मिचेल सँटनरच्या गोलंदाजीवर बाद झाला. दुसरीकडे सँटनरच्या गोलंदाजीवर हार्दिक पंड्या बाद झाला. त्याने 32 धावांची खेळी केली. 

महेंद्रसिंग धोनी

रवींद्र जडेजाने फिल्डिंगमध्ये आपली उपयुक्तता सिद्ध केली. त्याने रॉस टेलरला रनआऊट केलं तर टॉम लॅथमला सुरेख कॅच टिपला. मंगळवारी खेळ जिथे थांबला तिथूनच मॅचला सुरुवात झाली आहे. 

रॉस टेलरने 74 तर केन विल्यमसनने 67 धावांची खेळी केली. भारतातर्फे भुवनेश्वर कुमारने सर्वाधिक 3 विकेट्स घेतल्या. 

न्यूझीलंडचा कर्णधार केन विल्यमसनने टॉस जिंकून बॅटिंगचा निर्णय घेतला होता पण न्यूझीलंडने 158 चेंडू निर्धाव खेळून काढले.  

पावसाचा जोर कायम असल्याने अनेक शक्यता चर्चिल्या जात होत्या. मात्र पावसाचा जोर कायम राहिल्याने अंपायर्सनी...